Man sterf vier dae ná aanval op kleinhoewe | Maroela Media
President gaan die land toespreek
Man sterf vier dae ná aanval op kleinhoewe
Hannes Kelly (52) van Levubu in Limpopo is Sondag in die hospitaal oorlede nadat hy Donderdagmiddag op sy kleinhoewe deur drie gewapende mans aangeval is.
Kol. Ronel Otto, 'n woordvoerder van die polisie, het Dinsdag aan Maroela Media gesê Kelly is Donderdag omstreeks 17:00 buite sy huis oorval. Hy het 'n winkel besit en ook 'n kroeg op die kleinhoewe bedryf.
"Sy aanvallers het hom onder andere met 'n hamer in sy gesig geslaan, hom in die huis in gedwing en R20 000 uit sy kluis gesteel, waarna hulle hom vir dood agtergelaat het," het Otto gesê. "Kelly is ernstig beseer en het vir twee dae lank ná die aanval in sy huis gelê en kon nie hulp ontbied nie, aangesien sy selfoon gesteel is."
'n Vriend het Saterdag op hom afgekom, waarna hy na 'n hospitaal in Makhado (Louis Trichardt) geneem is. Kelly het Sondag aan sy beserings beswyk.
Volgens Otto kon Kelly aan die polisie beskryf wat gebeur het, voor hy gesterf het. "Hy het een van sy aanvallers herken. Die polisie is besig om alle leidrade op te volg," het sy gesê.
Die polisie ondersoek 'n saak van moord. Niemand is teen Dinsdagmiddag nog in verband met die voorval in hegtenis geneem nie.
Hof lewer uitspraak oor Limpopo-handboeke
Man soek vrou se as terug ná kardief dit buit
Wreedaards, mens het sowaar nie meer woorde om hierdie moordenaars mee te beskryf nie.
Ek veroordeel die aanval, maar kan mens nog so dom wees om in vandag se tyd 'n besigheid te bedryf van jou huis en dit dan nog 'n drankwinkel!
Dit onaanvaarbaar dat ons mense weens politieke geskille die prys moet betaal vir hul gestremdheid in hul power opvoeding en in leierskap met geen waardes van C.E.P.S
Is dit nie weird nie, even nadat hy vir hulle gese het dat hy een van sy aanvallers herken het is nog niemand in hegtenis geneem nie? En dit mense is wat ek goeie polisie werk noem? Baie jammer dat hy sy lewe moes verloor deur satanskinders!